Arkivsak-dok. 107 - 16 - 16

Saksbehandler: Fridtjov Holm

Behandles av: Dato:

Sandnes Eiendomsselskap KF 24.08.2016

**K2 – kostnadsoverslag 2 for pnr. 4000500 Enova program energibesparende tiltak i skolebygg for reduksjon av energibehov**

**Bakgrunn for saken**

I denne sak legges kostnadsoppstilling 2, K2, for Enova program energibesparende tiltak i skolebygg for reduksjon av energibehov fram for behandling.

|  |  |  |  |  |  |  |
| --- | --- | --- | --- | --- | --- | --- |
| **PROSJEKT** |  **KALKYLE** | **BEVILGET FØR** | **2016** | **2017** | **2018** | **2019** |
| 4000500 | 40 mill | 10 mill | 10 mill | 10 mill | 10 mill |   |

Prosjekt 4000500 Enova program energibesparende tiltak i skolebygg for reduksjon av energibehov.

For inne værende periode, ØP 2016 er det bevilget 20 mill., der 10 mill er overført fra 2015.

K0 ble vedtatt i sak 54-16.

**Saksopplysninger**

Bakgrunn

SEKF sendte i 2014 en søknad til Enova om støtte til ENØK tiltak på 20 skoler i Sandnes kommune. Tiltakene skal samlet gi en energibesparelse i størrelsesorden 3,1 mill kWh/ år.

Søknaden til Enova ble godkjent med en støtte på til sammen 3.506.489,-

Historikk

Det er etter energimerking og energivurdering av skolebygg i kommunen laget en liste over tiltak som både er lønnsomme og som vil gi lavere energibruk for skolene.

Miljøkrav

Prosjektet er i tråd med nasjonal klimapolitikk og kommunens vedtatte handlingsplan for energi og klima.

Konsept

Det er i forprosjekt utarbeidet en helhetlig plan for utskiftninger og oppgradering av anleggene beskrevet under. Skolene vil få et eller flere ventilasjonsanlegg byttet ut til mer energibesparende nye anlegg i kombinasjon med behovsstyring til de enkelte bygg eller funksjoner som anleggene betjener. På denne måten vil aggregatene bli optimale i forhold til energiforbruk, samtidig som de kun leverer luft til de rom/ områder som har behov gjennom de normale driftstidene.

Arbeidene består av følgende deler:

1. Utskifting av ventilasjonsanlegg
2. Behovsstyring av ventilasjon
3. Etterisolering av tak
4. Utskifting av vinduer
5. Installering av energimålere

Anbudskonkurranse

Anskaffelsen omfattes Lov om offentlige anskaffelser.

Første del av arbeidene, Giske ungdomsskole, ble lyst ut som en modifisert totalentreprise med forhandling. En del av arbeidene har en valgt å prosjektere i BH regi mens resten av arbeidene er lagt opp til at entreprenør prosjekterer selv.

For arbeidene på Giske ungdomsskole er det valgt lavbyder og intensjonen er å inngå kontrakt med Energi og Miljø for dette arbeidet etter karensperioden.

For de videre arbeidene er intensjonen å inngå kontrakt (rammeavtale) med de tre beste leverandørene ift. tildelingskriteriene. De tre leverandørene vil deretter i minikonkurranser konkurrere om de resterende skolene som i en rammeavtale basert på enhetspriser og beskrevne entrepriser for hver skole.

De tre beste leverandørene ift. tildelingskriteriene i denne konkurransen er:

* Habi
* Energi og miljø
* URD klima

Kostnadsoppstilling



Evaluering av tilbudene pågår, pdd. ligger prisene innenfor bevilget budsjettramme. Når endelig evaluering er ferdigstilt legges endelig budsjettramme fram som orienteringssak for styret.

Fremdrift

* Kontraktsinngåelse august 2016
* Igangsetting bygging september 2016
* Ferdigstilling av prosjektet 4. kvartal 2018

**Forslag til vedtak:**

1. Daglig leder i SEKF gis fullmakt til å inngå kontrakt med de tre beste leverandørene ift. tildelingskriteriene i anbudskonkurransen så sant tilbudet ligger innenfor budsjettramme. Endelig budsjettramme legges fram som informasjonssak når endelig evaluering av tilbudene er gjennomført.
2. Budsjettramme på 20 mill. kr i 2016 for Enova program energibesparende tiltak i skolebygg for reduksjon av energibehov godkjennes
3. Prosjektet ferdigstilles innen 4. kvartal 2018.
4. K2 for arbeider vist i ØP 2016-2019 med bevilgning i 2017 og 2018, totalt 20 mill kr, legges fram for styrebehandling når dette er bevilget

Sandnes Eiendomsselskap KF, 09.08.2016

Torbjørn Sterri

Daglig leder Sandnes Eiendomsselskap KF